Pielikums Nr.1

Nacionālās elektronisko plašsaziņas līdzekļu padomes

2019.gada 7.novembra lēmumam Nr.198

APSTIPRINĀTS

Ar Nacionālās elektronisko plašsaziņas līdzekļu padomes

2019.gada 7.novembra lēmumu Nr.198

**Nacionālās elektronisko plašsaziņas līdzekļu padomes**

**konkursa “Par novadu ziņu televīzijas sižetu veidošanu 2020.gadā” nolikums**

**I. Pamatnoteikumi**

* 1. Konkursu “Par novadu ziņu televīzijas sižetu veidošanu 2020.gadā” (turpmāk – Konkurss) organizē Nacionālā elektronisko plašsaziņas līdzekļu padome (turpmāk – Padome), adrese: Rīgā, Doma laukumā 8A.
  2. Šis nolikums nosaka Konkursa organizēšanas un izvērtēšanas kārtību, turpmāk arī – Nolikums.
  3. Konkursa mērķis – nodrošināt visu novadu ziņu televīzijas sižetu izgatavošanu un pārraidīšanu sabiedriskā pasūtījuma īstenošanai valsts SIA “Latvijas Televīzija” (turpmāk – Latvijas Televīzija) kā arī iespējami plašā apraidē komerciālajā/-s lineārajā/-s televīzijā/-s un daudzplatformu vidē 2020.gadā.
  4. Sabiedriskais pasūtījums Konkursa ietvaros tiek īstenots, ievērojot Elektronisko plašsaziņas līdzekļu likuma (turpmāk – EPLL) 71.panta pirmajā daļā noteiktos sabiedriskā pasūtījuma uzdevumus, Padomes apstiprinātajā nolikumā “Par sabiedriskā pasūtījuma daļas, kuru pilda komerciālie elektroniskie plašsaziņas līdzekļi, veidošanas kārtību un vērtēšanas principiem”[[1]](#footnote-1) un nolikumā “Nolikums par sabiedriskā pasūtījuma daļas, kuru pilda komerciālie elektroniskie plašsaziņas līdzekļi, finansējuma izlietojuma principiem”[[2]](#footnote-2) ietvertos noteikumus, tostarp attiecībā uz sabiedriskā pasūtījuma veidošanas, grozīšanas un atskaitīšanās kārtību. Nolikumi atrodami Padomes tīmekļvietnē [www.neplpadome.lv](http://www.neplpadome.lv), sadaļā “Televīzija, radio”, “Komerciālās televīzijas”, “Sabiedriskais pasūtījums”.
  5. Konkursa finansējums ir piešķirts Padomei no valsts budžeta programmas “Komerciālās televīzijas un radio”.
  6. Konkursa ietvaros finansējums tiek piešķirts kā atlīdzības maksājums par sniegtajiem sabiedriskajiem pakalpojumiem likuma “Komercdarbības atbalsta kontroles likums” izpratnē, un finansējuma saņēmējam jāievēro prasības attiecībā uz finanšu darījumu uzskaiti likuma „Komercdarbības atbalsta kontroles likums” 5.panta izpratnē.
  7. Konkursa piedāvājumu izvērtēšanā ar padomdevēja tiesībām piedalās Latvijas Televīzijas pārstāvji.
  8. Ar Konkursa nolikumu var iepazīties no 2019.gada 7.novembra Padomes mājas lapā internetā [www.neplpadome.lv](http://www.neplpadome.lv), sadaļā “Televīzija, radio”, “Komerciālās televīzijas”, “Konkursi”.
  9. Konkursa komisiju veido Padomes locekļi. Komisija savu darbu var veikt un lēmumus pieņemt, tās darbā piedaloties vismaz 3 (trīs) Padomes locekļiem.

**II. Dalība konkursā**

* 1. Piedalīšanās Konkursā ir pretendentu brīvas gribas izpausme.
  2. Visiem pretendentiem tiek radītas vienādas iespējas sacensties par novadu ziņu televīzijas sižetu veidošanu un pārraidīšanu Latvijas Televīzijā, kā arī iespējami plašā apraidē komerciālajā/-s lineārajā/-s televīzijā/-s un daudzplatformu vidē 2020.gadā.
  3. Konkursā tiek pieņemti pieteikumi no juridiskām personām, kas reģistrētas Latvijas Republikā kā vietējie vai reģionālie elektroniskie plašsaziņas līdzekļi.

**III. Konkursa priekšmets un finansējums**

* 1. Konkursa priekšmets – novadu ziņu, ieskaitot diasporas aktualitātes, televīzijas sižetu izgatavošana un pārraidīšana sabiedriskā pasūtījuma īstenošanai 2020.gadā:
     1. katru darba dienu izveidojot novadu ziņu kopumu (ne mazāk kā 10 min) pārraidīšanai Latvijas Televīzijas informatīvajos raidījumos un vienotajā sabiedrisko elektronisko plašsaziņas līdzekļu ziņu portālā LSM.lv, kā arī komerciālajā/-s lineārajā/-s televīzijā/-s un daudzplatformu vidē iespējami plašai auditorijai;
     2. nodrošinot sadarbību (pretendenta atbildīgais/-ie darbinieks/-i) ar Latvijas Televīzijas atbildīgajiem darbiniekiem novadu ziņu satura nodošanā Latvijas Televīzijai;
     3. kā priekšrocība, izvērtējot iesniegtos piedāvājumus, tiek uzskatīta novadu ziņu izplatīšana ar zemes raidītājiem programmu tīklā, kas galalietotājiem ir pieejamas bez maksas.
  2. Novadu ziņu televīzijas sižeti aptver informāciju par visiem Latvijas novadiem atbilstoši spēkā esošajam administratīvi teritoriālajam iedalījumam, republikas nozīmes pilsētām (neskaitot Rīgu) un Latvijas diasporas aktualitātēm.
  3. Konkursa finansējums ir **EUR 244 259,00** (divsimt četrdesmit četri tūkstoši divi simti piecdesmit deviņi *euro* un 00 *euro* centi, t.sk. PVN 21%).
  4. Finansējuma nodošana Konkursa uzvarētājam/iem tiek plānota ik mēnesi vidēji EUR 20 354,91 (divdesmit tūkstoši trīs simti piecdesmit četri *euro* un 91 *euro* cents, t.sk. PVN 21%). Konkursa finansējuma nodošanas kārtība tiek noteikta starp Konkursa uzvarētāju, Padomi un Latvijas Televīziju noslēgtā līgumā.
  5. Latvijas Televīzijai ir ekskluzīvas tiesības Konkursa ietvaros sagatavoto saturu pārraidīt pirms tā izplatīšanas komerciālajā/-s lineārajā/-s televīzijā/-s un daudzplatformu vidē.

**IV. Piedāvājuma iesniegšanas kārtība un atvēršana**

* 1. Piedāvājums jāiesniedz par visu Konkursa 3.1.punktā noteikto apjomu.
  2. Ņemot vērā, ka atbilstoši Konkursa nolikumam novadu televīzijas ziņu sižetu saturs ir uzskatāms par sabiedrisko pasūtījumu, iesniegtais piedāvājums nedrīkst būt pretrunā ar EPLL 71.panta pirmajā daļā noteiktajiem sabiedriskā pasūtījuma uzdevumiem, kā arī Nolikumam par sabiedriskā pasūtījuma daļas, kuru pilda komerciālie elektroniskie plašsaziņas līdzekļi, veidošanas kārtību un vērtēšanas principiem.
  3. Pretendentu iesniedzamā piedāvājuma sastāvs:
     1. pretendenta iesniegums par gatavību veidot televīzijas novadu ziņas, izmantojot Konkursa nolikuma 1.pielikumā ietverto iesnieguma formu;
     2. rakstisks apliecinājums un apraksts par pieredzi televīzijas ziņu sižetu veidošanā;
     3. komersanta reģistrācijas apliecības kopija;
     4. televīzijas novadu ziņu veidošanas koncepcija, iekļaujot informāciju par:
        1. ziņu raidījumu apkopojumu saturisko koncepciju;
        2. novadu aptveramību un sadarbības partneriem (t.sk. apliecinājums/-i) novadu ziņu sagatavošanā;
        3. nodomu protokolu ar iespējamajiem sadarbības partneriem;
        4. redzējumu par sadarbību ar Latvijas Televīziju par ziņu sižetu sagatavošanu un piegādi atbilstoši Konkursa nolikuma 3.1.punktam;
        5. informāciju par to, kā tiks nodrošināta raidījumu kvalitātes un atbilstības sabiedriskā pasūtījuma uzdevumiem un principiem izvērtēšana;
        6. plānotais piešķirtā finansējuma izlietošanas apraksts (tāme) – vienam mēnesim atbilstoši nolikuma 2.pielikumam.
     5. informācija par finansiālo kapacitāti (2018.gada finanšu pārskats un operatīvā bilance par 2019.gada trīs ceturkšņiem) un nodokļu parādu neesamību apliecinošs/-i dokuments/-i;
     6. tehniskais nodrošinājums novadu ziņu sižetu un apkopojuma realizēšanai, kā arī iesniegšanai uz Latvijas Televīzijas *ftp* servera atbilstoši Latvijas Televīzijas tehniskajiem noteikumiem;
     7. ieraksts līdz 10 min video formātā ar vismaz 3 aktuālu ziņu sižetu paraugiem, kas apliecina spēju nodrošināt informāciju par dažādiem Latvijas novadiem un tiks vērtēti pēc šī nolikuma 5.1.1. un 5.1.3.punktā noteiktajiem kritērijiem;
     8. piedāvājums elektroniskā formātā (zibatmiņa vai cits datu nesējs).

4.4. Piedāvājuma noformējuma un iesniegšanas prasības:

* + 1. piedāvājuma dokumentiem jābūt latviešu valodā;
    2. visi šī nolikuma IV nodaļas 4.3.1.–4.3.6.punktā noteiktie dokumenti ir jāiesniedz minētajā secībā, sanumurējot un cauršujot lapas, pievienojot *demo* ierakstu(-us), datu nesēju un ievietojot visu slēgtā aploksnē;
    3. uz aploksnes jābūt norādei: *Nacionālās elektronisko plašsaziņas līdzekļu padomes konkursam “Par novadu ziņu televīzijas sižetu veidošanu 2020.gadā”*.

4.5. Piedāvājuma iesniegšana:

4.5.1. Pretendenti piedāvājumus iesniedz **līdz 2019.gada 2.decembra plkst. 11.00** Padomes sekretariātā (Rīgā, Doma laukuma 8A). Piedāvājumu pieņemšana darba dienās laikā no pulksten 10.00 līdz 16.00.

4.5.2. Piedāvājumus var iesniegt personīgi vai nosūtot pa pastu (jābūt nogādātam Padomē Nolikumā noteiktajā termiņā).

4.5.3. Pieteikumi, kas iesniegti Padomē pēc šajā nolikumā noteiktā termiņa, netiek pieņemti. Tie tiks neatvērti atdoti vai nosūtīti ierakstītā pasta sūtījumā iesniedzējam.

4.6. Pretendents var mainīt vai atsaukt savu piedāvājumu pirms piedāvājuma iesniegšanas termiņa beigām.

4.7. Piedāvājuma atvēršana:

4.7.1. Padome atver Pretendentu iesniegtās aploksnes Padomes sēdē ne vēlāk kā **līdz** **2019.gada 6.decembrim** Rīgā, Doma laukumā 8A.

4.7.2. Padome atver pretendentu piedāvājumus to iesniegšanas secībā, pārliecinoties, ka iesniegts Nolikuma 4.3.punktā minētais piedāvājuma sastāvs, un Konkursa komisijas locekļi parakstās uz iesniegtajiem piedāvājumiem. Ja nav iesniegts Nolikuma 4.3.punktā minētais, Padome izvērtē nepieciešamību aicināt attiecīgo pretendentu iesniegt nepieciešamo iztrūkstošo informāciju piedāvājuma izvērtēšanai, nosakot iesniegšanas termiņu un kārtību.

4.8. Padomei Konkursa piedāvājumu izvērtēšanas gaitā, ievērojot vienlīdzības principu, ir tiesības pieprasīt papildu informāciju no pretendentiem attiecībā uz novadu ziņu sižetu iespējamo izplatīšanu bezmaksas zemes apraidē.

**V. Piedāvājumu izskatīšana un novērtēšana**

5.1. Padome, piedaloties valsts Latvijas Televīzijas pārstāvjiem ar padomdevēja tiesībām, ne vēlāk kā **līdz** **2019.gada 20.decembrim** Padomes sēdē izvērtē pretendenta/u pieteikumus atbilstoši sekojošiem kritērijiem:

5.1.1. televīzijas novadu ziņu saturiskais piedāvājums (0-25 punkti);

5.1.2. novadu un diasporas aptveramība, sasniedzamā auditorija (0-30 punkti);

5.1.3. televīzijas novadu ziņu vizuālais noformējums un kvalitāte (0-15 punkti);

5.1.4. finansiālā kapacitāte (0-10 punkti);

5.1.5. plānotais finansējuma izlietošanas plāns (tāme) (0-10 punkti);

5.1.6. novadu televīzijas ziņu tehnoloģiskais nodrošinājums (0-10 punkti).

5.2. Padome aicinās pretendentu/-us piedalīties Padomes sēdē iesniegtā piedāvājuma prezentēšanai.

* 1. Par Konkursa uzvarētāju tiek noteikts pretendents, kura iesniegtais piedāvājums un veidotie ziņu sižeti kopsummā ieguvuši vislielāko punktu skaitu (Padomes locekļu vērtējumu kopsumma dalīta ar vērtēšanā piedalījušos Padomes locekļu skaitu ar precizitāti divi cipari aiz komata). Konkursā maksimāli iegūstamais punktu skaits ir 100 punkti.
  2. Padome var pieņemt lēmumu izbeigt konkursu bez rezultātiem un lemt par atkārtota konkursa izsludināšanu.
  3. Konkursa rezultāti Konkursa dalībniekiem tiek paziņoti telefoniski, kā arī rakstveidā.
  4. Iesniegtais piedāvājums Konkursa dalībniekiem netiek izsniegts atpakaļ.
  5. Ar Konkursa uzvarētāju Padome un Latvijas Televīzija noslēdz trīspusēju līgumu par novadu ziņu televīzijas sižetu veidošanu un pārraidīšanu 2020.gadā.
  6. Padomes lēmumu par Konkursa rezultātiem viena mēneša laikā var pārsūdzēt Administratīvajā rajona tiesā Rīgā, Baldones ielā 1A, likumā noteiktā kārtībā.

Pielikums Nr.1  
2019. gada 7.novembra

Konkursa **“Par novada ziņu televīzijas sižetu veidošanu 2020.gadā”** nolikumam

Nacionālajai elektronisko plašsaziņas līdzekļu padomei

IESNIEGUMS DALĪBAI KONKURSĀ

**“Par novada ziņu televīzijas sižetu veidošanu 2020.gadā”**

Saskaņā ar konkursa nolikumu, es, apakšā parakstījusies persona, apliecinu, ka:

1. *<pretendenta nosaukums>* (turpmāk – pretendents) piekrīt konkursa nolikuma noteikumiem un garantē nolikuma prasību izpildi. Konkursa nolikums ir skaidrs un saprotams;
2. visas piedāvājumā sniegtās ziņas par pretendentu un piedāvāto pakalpojumu ir patiesas;
3. iesniegumam pievienotie dokumenti veido šo piedāvājumu.

|  |  |  |  |  |  |  |
| --- | --- | --- | --- | --- | --- | --- |
| Pretendenta nosaukums | | |  | | | |
| Juridiskā adrese | | |  | | | |
| Bankas rekvizīti: | | |  | | | |
|  | | |  | | | |
| Kontaktpersona: | | |  | | | |
|  | | | (Vārds, uzvārds, amats) | | | |
| Telefons: | |  | |  | |  |
| e-pasta adrese: | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | |
| Datums: |  | | | |
| Pretendenta/pretendenta vadītāja vai tā pilnvarotās personas paraksts, paraksta atšifrējums. | | | | |  | |

Pielikums Nr.2

2019.gada 7.novembra

Konkursa **“Par novada ziņu televīzijas sižetu veidošanu 2020.gadā”** nolikumam

**Detalizēts plānotā finansējuma apraksts – tāme viena mēneša pasūtījuma īstenošanai\***

|  |  |  |  |
| --- | --- | --- | --- |
|  | Daudzums | Vienības  izmaksas,  *euro* | Kopā vienības izmaksas,  *euro* |
| Producents, redaktors |  |  |  |
| Administrators |  |  |  |
| Izpildproducents |  |  |  |
| Žurnālists |  |  |  |
| Pults režisors, režisora asistents |  |  |  |
| Operators, inscenētājs |  |  |  |
| Skaņas inženieris |  |  |  |
| Gaismotāji |  |  |  |
| Tehniķi |  |  |  |
| Montāžas inženieris |  |  |  |
| Gaismu īre |  |  |  |
| Mikrofonu īre |  |  |  |
| Transports |  |  |  |
| Apraides izmaksas |  |  |  |
| Telpu īre |  |  |  |
| Citi |  |  |  |
| KOPĒJĀS IZMAKSAS, *euro* |  |  |  |
| KOPĒJĀS IZMAKSAS + PVN, *euro* |  |  |  |

\* Tāme veidojama pēc saviem ieskatiem, ņemot vērā plānotās izmaksas. Visas rindas nav obligāti jāaizpilda.

1. Pieejams: <https://www.neplpadome.lv/lv/sakums/komercialie-mediji/komercialas-televizijas/sabiedriskais-pasutijums.html> [↑](#footnote-ref-1)
2. Pieejams: <https://www.neplpadome.lv/lv/sakums/komercialie-mediji/komercialas-televizijas/sabiedriskais-pasutijums.html> [↑](#footnote-ref-2)